open-index/open-wikipedia-markdown huggingface dataset:
אלכסנדרובקה

**אלכסנדרובקה** (ברוסית: **Александровка**; בפולנית: **Aleksandrówka**) הוא שם נפוץ שקיים במאות יישובים בארצות הדוברות שפות סלאביות, שנובע מהשם אלכסנדר.
אולה (עיירה)

**אולה** (בבלארוסית: **У́ла**; בפולנית: **Ułła**) היא עיירה במחוז ויטבסק שבבלארוס, בה התקיימה עד השואה קהילה יהודית גדולה.

## תולדות היישוב
אולה הוקמה כיישוב מבוצר במהלך מלחמת ליבוניה במאה ה-16, בסמוך לנהר דווינה. בשנת 1577 הוענקו ליישוב זכויות עיר בידי המלך זיגמונט השני אוגוסט, אשר חודשו בשנת 1648. בשנת 1669 נבנתה בעיירה כנסייה.

## יהודי אולה
בתחילת המאה ה-20 התגוררו בעיירה כ-1,500 יהודים, רוב תושביה. בתקופה הסובייטית הצטמצמה הקהילה היהודית בעיירה, וטרם מלחמת העולם השנייה נותרו בה 520 יהודים. בעיירה פעלה מועצה יהודית, והתקיים בה בית ספר יידי.

בתחילת יולי 1941 נכבשה אולה בידי הגרמנים. היהודים שנותרו בה צוו לשאת טלאי צהוב, ובדצמבר 1941 רוכזו בגטו שהוקם במרכז העיירה, תחת שמירה של שוטרים בלארוסים.

ב-17 בינואר 1942 חוסל הגטו בעיירה, כאשר מאות יושביו נלקחו למחנה צבאי ליד העיירה, ונרצחו בו.

## קישורים חיצוניים

* 
* 
* 

קטגוריה:גטאות בבלארוס
קטגוריה:מחוז ויטבסק: עיירות יהודיות
קטנואיד

ממוזער|שמאל|קטנואיד
[ממוזער|שמאל|256px|אנימציה של מעבר מ[משטח בורגי לקטנואיד.]]
בגאומטריה, **קטנואיד** (באנגלית: *Catenoid*) הוא משטח ישרים תלת־ממדי, אחרי המישור, הקטנואיד הוא המשטח בעל שטח קטן ביותר, עובדה זו הוכחה על ידי לאונרד אוילר בשנת 1744. הקטנואיד הוא גם משטח סיבוב. המשוואה הפרמטרית של קונואיד היא:
:x=c \cosh \frac{v}{c} \cos u.

:y=c \cosh \frac{v}{c} \sin u

:z=v

:כאשר v,u הם מספרים ממשים ו-c הוא ממשי ששונה מאפס.

המשוואה הפרמטרית של קטנואיד בקואורדינטות גליליות היא:

:\rho =c \cosh \frac{z}{c}

כאשר c הוא מספר ממשי כלשהו (ללא קשר ל-c הנ"ל)
## מעבר מקטנואיד למשטח בורגי
קיימת פונקציה רציפה ואיזומטרית בין קטנואיד למשטח בורגי, שהיא בעל המשוואה הפרמטרית הבאה:
:x(u,v) = \cos \theta \,\sinh v \,\sin u + \sin \theta \,\cosh v \,\cos u

:y(u,v) = -\cos \theta \,\sinh v \,\cos u + \sin \theta \,\cosh v \,\sin u

:z(u,v) = u \cos \theta + v \sin \theta \,

:ומוגדרים (u,v) \in (-\pi, \pi] \times (-\infty, \infty), -\pi ,

## שימושים
ממוזער|שמאל|תכנון בניית איגלו בצורה סיבובית
האינואיטים בונים את האיגלו שלהם בצורה של קטנואיד כך שיהיה יחס אופטימלי בין הגובה לקוטר, כך שלא יהיה חשש לקריסה של המבנה.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:טופולוגיה
קטגוריה:יריעות טופולוגיות
קטגוריה:גאומטריה אלגברית
אוסטרובנו

**אוסטרובנו** (בבלארוסית: **Астроўна**, אסטרואונה; בפולנית: **Ostrowno**; ביידיש: **אסטראוונע**) היא עיירה במחוז ויטבסק שבלארוס, בה התקיימה עד השואה קהילה יהודית.

## תולדות היישוב
בשנת 1520 נוסדה בעיירה טירה, ובשנת 1622 נוסד בה מנזר של הדומיניקנים. בחלוקת פולין הראשונה בשנת 1772 נכללה העיירה בשטח האימפריה הרוסית, ובתקופה זו התקיימו בה ירידים שנתיים.

בשנת 1812 נערכו בסמוך לעיירה קרבות במסגרת מלחמת רוסיה-צרפת. בשנת 2005 קיבל היישוב מעמד עירוני.

## יהודי אוסטרובנו
בין מלחמות העולם נמנו בעיירה כ-400 יהודים, אשר עסקו ברובם במלאכה, ומיעוטם בחקלאות. לקראת מלחמת העולם השנייה פחת מספר היהודים בעיירה.

ב-9 ביולי 1941 נכבשה העיירה בידי הגרמנים, וכעבור 10 ימים רוכזו יהודיה בגטו שהוקם בה. בד בבד, חויבו יהודי העיירה בענידת טלאי צהוב.

ב-30 בספטמבר 1941 נרצחו 163 היהודים שנותרו בגטו.

## קישורים חיצוניים

* 
* 

קטגוריה:גטאות בבלארוס
קטגוריה:מחוז ויטבסק: עיירות יהודיות
יצחק פיצ'ניק (הראשון)

רבי **יצחק הלוי פיצ'ניק** (?-ט"ו באלול תרכ"ה, 1865) היה האדמו"ר השני של חסידות ברזנה. כיהן בחבל ווהלין כאדמו"ר בעיירה ברזנה.

## תולדות חייו
רבי יצחק היה בנו של רבי יחיאל מיכל הלוי מברזנה, מייסד חסידות ברזנה, ונכדו של  רבי דוד מסטפין תלמיד הבעל שם טוב והמגיד ממעזריטש. הוא מיוחס גם לבעל טורי זהב ולרבי יחיאל מיכל מזלוטשוב. רבי יצחק נישא לבת האדמו"ר רבי אהרן מטשרנוביל, בנו של רבי מרדכי מטשרנוביל.

רבי יצחק הגיע, יחד עם אביו רבי יחיאל לעיר ברזנה לפי הזמנת הפריץ המקומי (והבטחה מצידו לסייע בבנית בית מדרש), והחלו למשוך אליהם המונים מכל הסביבה.

רבי  יחיאל ובנו רבי יצחק ישבו גם שם על התורה ועל העבודה, אך עם פטירת אביו יצא ר' יצחק מכליו, והחל לפעול לביסוס והרחבת שושלת ברזנה. חסידיו נאמדו באלפים, וכללו בעיקר המוני עם. רבי יצחק היה מרבה בנסיעות אל חסידיו.

לרבי יצחק נולד בן בשם יוסף.

רבי יצחק נפטר בט"ו אלול שנת תרכ"ה.

## משפחתו
מרעייתו בת רבי אהרן מטשרנוביל, נולד לו ילדיו: 
*הרב יוסף הלוי פיצ'ניק - היה האדמו"ר השלישי מברזנה. נולד כנראה בברזנה, שם גם כיהן בתפקידו. למרות גילו הצעיר העטירוהו באגדות מופלאות מגדולי מנהיגי יהדות ווהלין בדורו. 
* נכדו, הרב אברהם שמואל הלוי פיצ'ניק בנו של הרב יוסף הלוי פיצ'ניק, מילא את מקום אביו בעיירה ברזנה שבווהלין.
* נינו שנקרא על שם בנו היה ר' יצחק הלוי פיצ'ניק (השני) מברזנה שמילא את מקום אביו ר' אברהם שמואל בברזנה

## לקריאה נוספת
*הרב אהרן הלוי פיצ'ניק, **כרוניקה של שושלת חסידית אחת**, בתוך: **[[שנה בשנה]]**, היכל שלמה, ירושלים תשכ"ז, עמ' 396-379. 
*הרב אהרון הלוי פיצ'ניק, **ספר מטה אהרון : מגילת יוחסין למשפחות פיצ’ניק, ספרד, צוקרמן... ושאר המשפחות שנמשכות ייחוסיהן עד רבי נחום מטשרנוביל... ולמעלה בקודש עד רש"י ודוד המלך**, ירושלים תש"ם, עמ' 5–11, 25, 26. 
*הרב ד"ר יצחק אלפסי, **החסידות מדור לדור : חלק ראשון - מהבעש"ט ועד לדור החמישי**, ירושלים תשנ"ה, עמ' 170. 

## הערות שוליים

 
קטגוריה:רבנים אוקראינים
קטגוריה:משפחת טברסקי
פליקס נעים

**פליקס נעים** (נולד ב-9 במאי 1960) הוא מאמן כדורגל ישראלי.

## קריירה
בצעירותו, נעים שיחק בקבוצת הכדוריד מכבי קריית ביאליק ובנבחרת ישראל לנוער. כדורגל הוא החל לשחק בגיל 18, כחלוץ בקבוצת "הצעיר" חיפה ולאחר מכן שיחק במכבי נווה שאנן עם המאמן אלי גוטמן. אחרי שירותו הצבאי התגורר אצל אחיו בפריז ושיחק בקבוצת חובבנים בליגה החמישית בצרפת. עם חזרתו לארץ פנה נעים לאימון.

נעים החל את דרכו בקבוצת הנערים מ.כ. נווה יוסף חיפה אך בעונת 1997, אלי גוטמן שאימן אז את הפועל באר שבע, מינה אותו לסקאוט של המועדון, ונעים גילה בין היתר את ג'ובאני רוסו. נעים המשיך לעבוד עם גוטמן גם בעונות הבאות, בהפועל חיפה ובית"ר ירושלים, כשלבסוף נפרד נעים מגוטמן ופתח בקריירת אימון עצמאית.

נעים לא קיבל הצעות מהליגות הבכירות ועבר בין קבוצות מהליגות הנמוכות, עד שב-2013 קיבל הצעה מסתיו שחם, בעלי הפועל כפר סבא, לאמן את הקבוצה. נעים הדריך את הקבוצה כשזו עלתה שתי ליגות ברציפות בתוך בשלוש שנים עד לליגת העל. למרות חוסר הניסיון באימון בדרגים הגבוהים, נשאר נעים בתפקידו ובכך אימן לראשונה קבוצה בליגת העל. אולם בינואר 2016, מעט לאחר פתיחת הסיבוב השני בליגה וכשקבוצתו ממוקמת מתחת לקו האדום, פוטר נעים מאימון הקבוצה.

ב-29 בפברואר 2016 מונה למאמן הפועל פתח תקווה, וביוני באותה שנה פוטר לאחר שלא הצליח לעלות עם הקבוצה לליגת העל.

ב-13 באפריל 2017 חזר נעים למשרת המאמן בהפועל כפר סבא, אותה עזב בתום העונה.

ב-9 באוגוסט 2017 מונה נעים למאמן בני סכנין, וב-5 בינואר 2018 פוטר, לאחר הדחה במפתיע בגביע המדינה.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:חיפה: כדורגלנים
קטגוריה:מאמני כדורגל ישראלים
קטגוריה:מאמני אחווה עראבה
קטגוריה:מאמני הפועל עפולה
קטגוריה:מאמני הפועל כפר סבא
קטגוריה:מאמני הפועל פתח תקווה
קטגוריה:מאמני בני סכנין
קטגוריה:שחקני כדוריד ישראלים
קטגוריה:ישראלים שנולדו ב-1960
אלבום בכורה

**אלבום בכורה** מציין את ההקלטה הקולית או הרישום הראשוניים של זמר, להקה או פזמונאי שיוצאים לאור וזמינים למכירה, הורדה או הפצה. אלבומי בכורה הם אלבומים מוזיקליים אשר מכילים קטעי מוזיקה אינסטרומנטלית (יצירות), לרוב מוזיקה קלאסית או אופרה, או קטעי מוזיקה עם מילים ושירה. המונח מדויק יותר במקרה של פזמונאי המפרסם אסופת שירים מאשר שירים בודדים, כאשר במקרים של זמר או להקה ההקלטה הקולית הראשונה היא לעיתים שיר ולא אלבום, אם כי לרוב השיר נכלל באלבום והופך לסינגל מוביל.

אלבומים רבים, בעיקר אלבומי בכורה, גם בארץ וגם בעולם, נקראים על שם האמן או כוללים את השם שלו או חלק ממנו. "מנהג" זה קורה מכיוון שהאמנים מרגישים שהאלבום מייצג את הלהקה, את המוזיקה או את המסר שלה. באלבומי הבכורה, או מאוחר יותר בקריירה של הלהקה, אלבום בעל שמו של האמן הוא הצהרה שאומרת: "זה מי שאנחנו". אמנים עושים זאת מכמה סיבות נוספות, כגון, כדי ליצור רושם ראשוני טוב, לקבוע מי האמן במהירות וביעילות וכדי להקל על זכירת השם של האמן. דוגמאות בולטות לכך הן ''Queen'' ו-Queen II של קווין, David Bowie ו-David Bowie של דייוויד בואי, *[[Taylor Swift]]* של טיילור סוויפט, *[[Selena]]* של סלינה, *[[ריטה (אלבום)|ריטה]]* של ריטה, ''Spice'' של ספייס גירלז, ''The Doors'' של הדלתות, ''Maddona'' של מדונה, *[[Whitney Houston]]* של ויטני יוסטון, Led Zeppelin III, Led Zeppelin II, Led Zeppelin ו-Led Zeppelin IV של לד זפלין, ''Boston'' של בוסטון, *[[The Voice of Frank Sinatra]]* של פרנק סינטרה ו-''5 Seconds of Summer'' של 5 Seconds of Summer

לעיתים רחוקות יותר, אף אלבומים שאינם אלבומי הבכורה נקראים על שם האמן, כפי שקרה עם האלבום ''Metallica'' של להקת ההבי מטאל מטאליקה, היהודים של היהודים, *[[Shakira (אלבום)|Shakira]]* של שאקירה, ''The Neighborhood'' של הנייברהוד, Deep Purple של דיפ פרפל, ''Elton John'' של אלטון ג'ון ו-The Beatles של הביטלס.

## היסטוריה
האלבום הראשון אי פעם בהיסטוריה הוקלט על גבי תקליט בשנת 1881 על ידי ממציא התקליט והמכשיר לנגינתו, הגרמופון, אמיל ברלינר. האלבום כלל בתוכו 7 שירים באורך של דקה עד 2 דקות ולעולם לא יצא למכירה. התקליט המקורי הושמד על ידי ברלינר, אך היסטוריון קול שיחזר את ההקלטה ב-2012.

בשנת 1894 חברת ברלינר גרמופון הקליטה והפיצה את האלבום המסחרי הראשון, אף הוא על גבי תקליט. האופרה הראשונה שהוקלטה במלואה הייתה "ארנאני" בשנת 1903, והסימפוניה החמישית של בטהובן בניצוחו של ארתור ניקיש ב-1913 הייתה היצירה הראשונה של תזמורת שהוקלטה באורך מלא.

בהמשך המאה ה-20 ולאחר תקופת התקליטים ואריכי-הנגן, השימוש בקלטת שמע הפך פופולרי. בתחילת שנות ה-80 של המאה ה-20 התקליטור תפס את מקומה, ובשנת 1981 הופץ באופן מסחרי אלבום הבכורה הראשון על גבי תקליטור, *Business as Usual* של להקת הפופ-רוק "Men at Work". מתחילת העשור השני של המאה ה-21 הצטמצם השימוש בתקליטור בעקבות התפתחות האינטרנט והנוחות שבהעברת מידע דרכו, ונכון לעשור השני של המאה ה-21 ההורדות הדיגיטליות הן שהפכו נפוצות.

## אלבומי הבכורה הנמכרים ביותר
### בעולם

### בישראל

## ראו גם
* סינגל בכורה

## קישורים חיצוניים
* ההגדרה של debut, מילון אוקספורד

## הערות שוליים

קטגוריה:סוגי אלבומים
קטגוריה:בכורה
דוד צ'רני

**דוד צ'רני** (צ'כית: David Černý; נולד ב-15 בדצמבר 1967) הוא פסל צ'כי.

## אודות
צ'רני, יליד פראג, למד בין השנים 1988 ל-1996 באקדמיה לאמנות בפראג. בנוסף למד מספר שנים בעיר בוסוויל שבשווייץ וכן התגורר בניו יורק בין השנים 1994 ל-1996, במהלכן למד בתוכנית של מוזיאון ויטני.

הוא זכה להכרה ציבורית כאשר בשנת 1991 צבע טנק סובייטי שהוצב בלב העיר פראג, כאנדרטה לשחרור העיר במלחמת העולם השנייה על ידי הצבא האדום, בצבע ורוד. הטנק היה נחשב לאנדרטה לאומית וצ'רני נעצר לתקופה קצרה באשמת השחתה.

בשנת 1997 יצר את "איש תלוי", פסל שהוצג ברחוב הוסובה (Husova) בפראג ומתאר את זיגמונד פרויד נתלה על יד אחת מגג. הפסל הוצג אחר כך ברחבי העולם.

אחת היצירות המפורסמות ביותר שלו נקראת "סוס" והיא מוצגת החל משנת 1999 בארמון לוצרנה שבפראג. היצירה מתארת את ואצלב הראשון, שהיה הקדוש המגן של בוהמיה, רוכב על סוס מת והפוך. יצירה זאת מתכתבת עם הפסל המפורסם שנמצא לא הרחק משם בכיכר ואצלב, שם מתואר ואצלב על סוס.

בשנת 2000 הוענק לו פרס Jindřich Chalupecký, המוענק מדי שנה לאמן מבטיח מתחת לגיל 35.
ממוזער|פרט מתוך העבודה "השתנה"
בשנת 2004 הוצב פסלו "השתנה", מול מוזיאון פרנץ קפקא בפראג. זוהי מזרקה המורכבת משני פסלים דינמיים של גברים משתינים אל תוך בריכת ברונזה המפוסלת בצורת מפת צ'כיה. 

בשנת 2009 יצר את הפסל "אנתרופה", שהוזמן על ידי הממשלה הצ'כית לרגל מינויה לנשיאות המועצה של האיחוד האירופאי. הפסל מציג את מדינות האיחוד האירופאי השונות לפי סטריאוטיפים שיש על כל מדינה, ועורר מחלוקת רבה כאשר נחשף. הפסל היה אמור להיות מיוצר בשיתוף פעולה של 27 אמנים שונים מהמדינות השונות של האיחוד האירופי. אולם צ'רני יצר את הפסל בעצמו, תוך שהוא מזייף זהויות בדויות לאמנים האחרים שכביכול שיתפו איתו פעולה בהכנת היצירה.

בשנת 2014 הוא סיים לעבוד על "פסל הראש המסתובב של פרנץ קפקא" שהוצב בפראג.

## גלריה

Cerný_Wenceslas.JPG|פסל הסוס, עליו רוכב הקדוש ואצלב. 1999
Cerný_hanging_statue.JPG|האיש נתלה, המתאר את זיגמונד פרויד, 1997
Miminka Davida Černého.jpg|מגדל התינוקות
Image:Liberec.Busshelter.JPG|ארוחת הענקים
London Booster.jpg|"London Booster", פסל בכניסה לבית צ'כיה בלונדון, 2012
Gesto,_David_Černý(sochař),_21.10.2013,_Praha.jpg|מחווה, פראג, 2013


## קישורים חיצוניים

* 

קטגוריה:פסלים צ'כים
קטגוריה:צ'כוסלובקים שנולדו ב-1967
קטגוריה:צ'כים שנולדו ב-1967
גרה (צרפת)

**גֶרֶה** (בצרפתית: **Guéret**) היא קומונה במרכז צרפת, בירת מחוז קרז בחבל אקיטן החדשה. נכון לשנת 2012, מתגוררים בקומונה 13,219 תושבים.

## גאוגרפיה ואוכלוסין
300px|שמאל|ממוזער|מפת מחוז קרז
גרה היא עיירה תעשייתית עם שטחים חקלאיים, שטחה הכולל של הקומונה הוא 26.21 קמ"ר. הקומונה נמצאת כ-72 קילומטרים צפון-מזרחית מהעיר לימוז'. על פי מפקד האוכלוסין של שנת 2012, מתגוררים בקומונה 13,219 תושבים.

### אוכלוסייה

## אתרים בקומונה
* הכנסיות העתיקות סנט פייר וסנט פול, מתקופת המאה ה-13.
* מלון מוניירו (*Hotel de Moneyroux*), מבנה זה נבנה בסגנון גותי במאה ה-15 על ידי אנטואן אלאר. כיום מבנה זה משמש למטה המועצה הכללית של מחוז קרז. מבקרים רבים מגיעים למבנה בתקופות החגים.
* בניין הפרסידיאל, נבנה במאה ה-17 וכיום משמש כבניין העירייה של גרה.
* מוזיאון הסנאטורי, חלקו נבנה במאה ה-18, בניין זה שימש כמקום מגורי הסנאטורים תחת משטר נפוליאון.
* טירת סנט פרר מהמאה ה-17, שנבנתה על יסודות הטירה מתקופת ימי הביניים.
* מבוך לבירינת ענק נמצא 5 קילומטרים דרומית מגרה.
* אגם קורטיל, אזור נופש שנמצא מדרום לגרה, אגם זה הוא אגם מלאכותי לאורך אזור מוצל. היקפו הוא 3 קילומטרים ועיקר שימושו הוא לפעילויות ספורט ופנאי.
* יער שאברייר, נמצא מדרומית לגרה, הוא יער רחב וכולל גן חיות ובו זאבים מצויים.

## תושבים נודעים
* מרסל ז'ואנדו (1888–1979) – סופר צרפתי אנטישמי
* מדלן שאפל (1782–1849) – אשתו של הצייר הידוע ז'אן-אוגוסט-דומיניק אנגר
* פייר מישון (1945) – סופר

## יחסים בינלאומיים
גרה היא 'עיר תאומה' של:
* שטיין, בוואריה, גרמניה

## קישורים חיצוניים

* 
* 
* 

קטגוריה:לימוזן: ערים
ממלכת נג'ד וחג'אז

**ממלכת נג'ד וחג'אז** (בערבית: **مملكة الحجاز ونجد**) הייתה ממלכה בשליטת אבן סעוד שכללה שתי ישויות מדיניות סולטנות נג'ד וממלכת חג'אז שנכבשה מידי השושלת ההאשמית ב-1925. רשמית היא הוכרזה תחת השם הזה ב-8 בינואר 1926 ואוחדה סופית לערב הסעודית ב-23 בספטמבר 1932.

## היסטוריה
אבן סעוד כבש בסיוע צבאי של שבט מוטייר את ממלכת חג'אז בסוף דצמבר 1925, והומלך כסולטן של נג'ד במסגד אל-חראם במכה כמלך חג'אז ב-8 בינואר 1926. אבן סעוד העלה את ממלכתו הראשונה, סולטנות נג'ד לממלכה ב-29 בינואר 1927. ב-20 במאי אותה השנה שליטתו על השטחים הוכרה על ידי בריטניה.

ב-1928 התרחש בממלכה מרד האח'ואן, בו אנשי תנועת אל-אח'ואן, ששימשו כצבא לאבן סעוד, פנו נגדו לאחר שהוא פסק במדינות ההתרחבות הטריטוריאלית של הממלכה ולא ביקש להמשיך ולכבוש את שטח החסות הבריטיים בכווית, עיראק וירדן. הקרב המשמעותי בין הצדדים היה קרב סבילה  ב-11 בספטמבר 1929, שבו הובסו כוחות אל-אח'ואן.

אבן סעוד ניהל את שתי הטריטוריות בנפרד עד שב-23 בספטמבר 1932 הוא איחד את הדומיניונים אל-חסאא, קטיף, נג'ד וחג'אז ל"ערב הסעודית".

לאבן סעוד היו שני משנים: פייסל, שכיהן כמשנה למלך חג'אז, וסעוד כמשנה למלך נג'ד.

## יחסי חוץ
ברית המועצות הכירה בממלכה ב-1926 והקימה צירות בג'דה שם גם היו נציגויותיהן של בריטניה, טורקיה, פרס והולנד. ארצות הברית הכירה בממלכה ב-1931.

לצרפת, איטליה וממלכת מצרים היו בממלכה נציגים בלתי רשמיים.

ממלכת חג'אז שתחת מלכות אבן סעוד פרשה מחבר הלאומים.

## דגלי הממלכות

קובץ:Flag of Nejd (1926).svg|דגל נג'ד(1926 – ספטמבר 1932)
קובץ:Flag of Hejaz 1926.svg|דגל חג'אז(18 בינואר 1926 – 22 בספטמבר 1932)


## קישורים חיצוניים

קטגוריה:מדינות לשעבר במזרח התיכון
קטגוריה:ערב הסעודית: היסטוריה
קטגוריה:מדינות ערב לשעבר
טביעת המעבורת טויה מארו

300px|ממוזער|שמאל|המעבורת טויה מארו
300px|ממוזער|שמאל|אנדרטה לאסון באי הוקאידו
**טביעת המעבורת טויה מארו** התרחשה ב-26 בספטמבר 1954. המעבורת, שהפליגה במצר צוגרו שבין האיים היפנים הוקאידו והונשו, טבעה לאחר שנתקלה בסופת טייפון. באסון נספו לפחות 1,159 מיושבי האונייה. היה זה האסון הימי האזרחי החמור ביותר בתולדות יפן.

## האסון
טויה מארו הייתה מעבורת רכבת בבעלות חברת הרכבות הלאומית של יפן. היא הושקה בשנת 1947. היא הייתה בעלת מעמס של 3,898 טונות ושירתה בקו שבין נמל **הקודטה** שבהוקאידו לבין נמל **אומורי** שבהונשו, אותו כיסתה בזמן של 4.5 שעות הפלגה. צוותה מנה 120 איש והיא הייתה מסוגלת לשאת 1,128 נוסעים.

סופת הטייפון מארי נעה דרך האי הונשו והגיעה לים יפן בצהרי ה-26 בספטמבר 1954 במהירות של למעלה ממאה קילומטר לשעה. התחזית הייתה שהיא תגיע למצר צוגרו בשעה 17:00 באותו יום.

בשעה 11:00 הגיעה האונייה לנמל הקודטה לאחר מסעה הראשון באותו יום מאומורי. היא הייתה אמורה להפליג שוב בשעה 14:40 ולהגיע לאומורי לפני הגעת הטייפון, אך הפלגתה התעכבה לאחר שהועברו אליה נוסעים וכלי רכב ממעבורת אחרת שהפלגתה בוטלה.

ב-15:10 ביטל קברניט הטויה מארו את ההפלגה, אך לאחר שיפור במזג האוויר ב-17:00 החליט להפליג, בסברה שהטייפון כבר עבר במצר כפי שנחזה. למעשה הטייפון רק האט. באופן לא טיפוסי הוא גם התחזק בעוברו מעל ים יפן.

בשעה 18:39 הפליגה הטויה מארו מהקודטה. זמן קצר לאחר מכן התגברה הרוח שנשבה לעברה מכיוון דרום-דרום-מזרח. ב-19:01 הורידה האונייה עוגן כדי להמתין לשיפור במזג האוויר, אך עקב הרוח הוא לא החזיק מעמד. מים חדרו לאונייה דרך סיפוני המטען ומנוע הקיטור שלה פסק מלפעול. האונייה החלה להיסחף ללא שליטה. קברניט האונייה החליט לנסות להעלות אותה על החוף ליד הקודטה.

בשעה 22:26 התקרבה האונייה לחוף ושידרה קריאת מצוקה, אך הגלים היו כה חזקים עד כי ב-22:43 התהפכה המעבורת ושקעה בים כמה מאות מטרים מהחוף. לפחות 1,159 משוכניה נספו, לרבות למעלה ממחצית אנשי צוותה. רק כ-150 מיושבי האונייה ניצלו. מספר הנספים המדויק איננו ידוע משום שנוסעים נוספים עלו על סיפון המעבורת ואחרים ירדו ממנה זמן קצר לפני ההפלגה.

אותה סופת הטייפון גרמה לטביעתן של ארבע מעבורות נוספות וכ-200 כלי שיט קטנים נוספים, ומספר הנספים הכולל באותו יום הגיע ל-1,430 לפחות.

טביעת המעבורת טויה מארו הייתה אחד הגורמים שהביאו לאחר שנים לבנייתה של מנהרת סייקן בין האיים הוקאידו והונשו. עם זאת שירות מעבורות ממשיך עדיין לפעול במצר צוגרו.

## קישורים חיצוניים

* מאמר אודות האסון, 2011

טויה מארו
קטגוריה:אסונות ביפן
קטגוריה:יפן: תחבורה
קטגוריה:1954
קטגוריה:אסונות מעבורת
As If We Never Said Goodbye

**As If We Never Said Goodbye** הוא שיר מתוך המחזמר "שדרות סאנסט". הוא נכתב על ידי דון בלאק, כריסטופר המפטון ואנדרו לויד ובר.

במחזמר שדרות סאנסט, הדמות הראשית, נורמה דזמונד, לשעבר שחקנית קולנוע מפורסמת, וכיום זקנה ובודדה, חושפת את כמיהתה לשוב לאור זרקורי תהילה.

השיר בוצע על ידי ברברה סטרייסנד, ונמצא באלבומה Back to Broadway, כמו גם בשני אלבומים של הופעות חיות - The Concert ו-Back to Brooklyn.

בין השחקניות שביצעו את השיר: בטי בקלי, שירלי באסי, רות'י הנשל, פטי לופון, ליה סלונגה, איליין פייג', גלן קלוז.

בסדרת הטלוויזיה Glee, עונה 2 פרק 18, השיר מבוצע על ידי הדמות קורט האמל (השחקן כריס קולפר).

## קישורים חיצוניים

* 
* 
* 

## הערות שוליים

קטגוריה:שירים באנגלית
קטגוריה:שירים שהולחנו על ידי אנדרו לויד ובר
קטגוריה:שירים ממחזות זמר
קטגוריה:סינגלים בהוצאת קולומביה רקורדס
Buffalo buffalo Buffalo buffalo buffalo buffalo Buffalo buffalo

[ממוזער|left|[קריקטורה על משפט זה.]]
ממוזער|left|זוג ביזונים אמריקאים מתנגחים זה בזה

**"Buffalo buffalo Buffalo buffalo buffalo buffalo Buffalo buffalo"** הוא משפט תחבירי בשפה האנגלית, המשמש דוגמה לכך שהומונימיה והומופון יכולים ליצור משפט שלם ונכון מבחינה תחבירית. המשפט הופיע לראשונה בשנת 1965 בספר של דימיטרי בורגמן, *Language on Vacation: An Olio of Orthographical Oddities*. למילה buffalo יש שלושה פירושים במשפט זה:
* כ**[[שם עצם]]** – buffalo הוא שם נוסף לחיה הידועה כביזון אמריקאי.
* כ**[[שם תואר]]** – Buffalo היא העיר שממנה מגיעים הביזונים במשפט, העיר באפלו.
* כ**[[פועל (בלשנות)|פועל]]** – buffalo היא מילה נרדפת לפועל בריונות, לריב או להציק.
כאשר n מציין שם עצם, a מציין תואר ו-v מציין פועל, המשפט חולק תחבירית כך:
:Buffaloa buffalon Buffaloa buffalon buffalov buffalov Buffaloa buffalon.
הנה כמה פירושים אפשריים של המשפט:

*Buffalo buffalo (buffalo from Buffalo NY) [that] Buffalo buffalo buffalo (that the buffalo from Buffalo NY bully) buffalo Buffalo buffalo (are bullying buffalo from Buffalo NY).

ביזונים מהעיר באפלו אשר מציקים לביזונים אחרים מבאפלו מציקים לביזונים מהעיר באפלו. 

:*[Those] buffalo(es) from Buffalo [that are intimidated by] buffalo(es) [from] Buffalo intimidate buffalo(es) from Buffalo.

הביזונים הללו אשר מוצקים על ידי ביזונים מבאפלו מציקים לביזונים אחרים מבאפלו.

*Bison from Buffalo, New York, who are intimidated by other bison in their community, also happen to intimidate other bison in their community.

ביזונים מבאפלו אשר מציקים להם ביזונים אחרים מהקהילה שלהם, במקרה גם מציקים להם ביזונים אחרים מבאפלו.

****The*** buffalo ***from*** Buffalo ***who are*** buffalo***ed by*** buffalo ***from*** Buffalo, buffalo (verb) ***other*** buffalo ***from*** Buffalo.


## ראו גם

* רוויית משמעים
* משפט שובר שיניים
* That that is is that that is not is not is that it it is
* שה שה שה שה שה

קטגוריה:בלשנות
קטגוריה:תחביר
קטגוריה:שעשועי לשון
קטגוריה:מילים וביטויים באנגלית
התקף התובנה שלי

**התקף התובנה שלי** (באנגלית: **My Stroke of Insight, A Brain Scientist's Personal Journey**) הוא ספרה האוטוביוגרפי של חוקרת המוח האמריקאית ג'יל בולטה טיילור, העוסק בחוויותיה בעקבות שבץ.

בשנת 1996 שבץ פגע בחומרה באונה השמאלית של מוחה. בספר היא מתמקדת בתובנותיה בנוגע לתפקודי המוח השונים והמאפיינים הייחודיים של שתי ההמיספרות במוח, אותם למדה כתוצאה מהתמודדות עם המצב החדש אליו נקלעה. זהו ספרה הראשון של טיילור.

## מהדורות והישגים
הספר פורסם לראשונה בכריכה רכה בשנת 2006 על ידי הסופרת בהוצאה עצמית (לולו). לאחר מכן הוא נמכר להוצאה Viking ופורסם בכריכה קשה ובגרסת ספר אלקטרוני במאי 2008. מאוחר יותר, במאי 2009, יצאה מהדורת נוספת על ידי Plume. הספר שהה כ-13 שבועות ברשימת רבי המכר של הניו יורק טיימס ותורגם לכ-30 שפות. בפברואר 2008 טיילור העבירה הרצאה על הספר בוועידת טד, אשר נכון יולי 2016 צברה מעל 19 מיליון צפיות.

## ביקורת
בחוות הדעת שפורסמה ב-"New England Journal of Medicine" אותה כתב ד"ר דזמונד או'ניל נאמר כי על אף התוכן המרתק ומלא-התובנות של הספר, הוא סובל מפרשנות צרה מדי המתמקדת בתפקודי ההמיספרה בלבד בעקבות שבץ ולא מתייחסת מספיק לשאר הגורמים הרלוונטיים. הוא מוסיף שהעצות אותן מעניקה לנפגעי שבץ אחרים עלולים להיות לא נגישים עבורם.

## בתרבות
קבוצת המחול "Cedar Lake" יצרה ריקוד בלט אמנותי המבוסס על הספר בשם "Orbo Novo". הטקסט הנשמע בדקות הראשונות של ההופעה על ידי 17 הרקדנים נלקח מהסיפור בגוף ראשון על חווייתה ופרשנותה של טיילור המוצגים בספר. הכוריאוגרפיה מבוססת על רעיון יחסי הגומלין בין שני חלקי המוח בעלי התפקודים השונים: החלק השמאלי - פֶּלֶג המוֹחַ-הגָּדוֹל השמאלי (עיבוד לוגי) והחלק הימני - פֶּלֶג המוֹחַ-הגָּדוֹל הימני (עיבוד אינטואיטיבי): "בין שליטה לחוסר שליטה, בין איזון לחוסר יציבות, בין האדם הבודד לאדם כחלק מהחברה".

## קישורים חיצוניים
* ראיון בתוכנית של אופרה וינפרי
* ההרצאה של ג'יל בולטה טיילור: My Stroke of Insight בוועידת TED
* ד"ר רוברט מ. בילדר, ביקורת על הספר, אתר "מכון סמל" באוניברסיטת קליפורניה בלוס אנג'לס, 2013
* טארה פרקר-פופ, כתבה בניו יורק טיימס, מגזין בריאות, מרץ 2008.
* לסלי קאופמן, כתבה בניו יורק טיימס, מגזין סטייל, 2008

## הערות שוליים

קטגוריה:ספרי 2008
קטגוריה:אוטוביוגרפיות
קטגוריה:ספרי מדע פופולרי
קטגוריה:ספרי הוצאת מודן
קטגוריה:פסיכולוגיה פופולרית: ספרים
בוריס פאבלוביץ' מרגוליאן

**בּוֹרִיס פַּאבְלוֹבִיץ' מַרְגוּליאַן** (ברוסית: **Борис Павлович Маргулян**; 1919 - 5 במרץ 1945) היה יהודי סובייטי שעוטר בשלוש הדרגות של עיטור התהילה על פועלו כחייל בצבא האדום במהלך מלחמת העולם השנייה.

## ביוגרפיה
נולד בעיר קייב במשפחת פקידים יהודית. בהמשך המשפחה עברה למוסקבה. התגייס לצבא האדום במרץ 1939.

בנובמבר 1943 נשלח לחזית מלחמת העולם השנייה. ב-1 בפברואר 1944 בקרב ליד כפר דושנבו בנפת קאלינין בהיותו מפקד כיתת סיור של גדוד סקי באוגדת חיל רגלים מס'-319, בארמייה ה-22 של החזית הבלטית השנייה החליף מקלען שנפגע והדף 3 התקפות נגד של הגרמנים כשהוא מחסל 14 חיילי אויב. על מעשה גבורה זה ב-15 בפברואר של אותה השנה עוטר בעיטור התהילה מדרגה שלישית. במהלך השנה הצטרף גם למפלגה הקומוניסטית.

לאחר מכן מונה למפקד כיתה ביחידת סיור של רגימנט מס' 1344 של אותה האוגדה שהועברה לארמייה ה-43 בחזית הבלטית הראשונה. בלילה שבין 24 ל-25 בדצמבר אותה השנה בהיותו מפקד על קבוצת מרגלים צלח על קרח את נהר ניימאן ליד עיירת זוקאייטן דרומית מזרחית לממל והביא בחזרתו חייל שבוי מן המשמר כוחות הורמאכט. על כך קיבל ב-28 בדצמבר 1944 את עיטור התהילה מדרגה שנייה.

ב23 - 24 בינואר 1945 ליד עיירת לביאו (כעת עיר פולסק) חדר לכוחות הגרמניים תפס והביא חזרה ליחידתו מקלע ושני שבויים. נהרג ב-5 במרץ ליד קניגסברג (כעת קלינינגרד) ונקבר שם בקבר אחים. את עיטור התהילה מדרגה ראשונה העניקו לו לאחר מותו ב-19 באפריל.

## הערות שוליים

קטגוריה:יהודים אנשי הצבא האדום במלחמת העולם השנייה
קטגוריה:יהודים בכוחות המזוינים של ברית המועצות
קטגוריה:מעוטרי עיטור התהילה
קטגוריה:רוסים וסובייטים שנהרגו במלחמת העולם השנייה
קטגוריה:אישים הקבורים בקבר אחים
קטגוריה:סובייטים שנולדו ב-1919
קטגוריה:סובייטים שנפטרו ב-1945
1951 בספורט

[ממוזער | שמאל|[משחקי הים התיכון של אלכסנדריה 1951]]

## [[מרוץ אופני כביש|אופניים]]
* טור דה פראנס - פיורנצו מאני ()
* ג'ירו ד'איטליה -הוגו קובלה ()
* וואלטה אספניה - התחרות לא נערכה

## טניס

### הטניסאיות שזכו בטורנירי ה[[גראנד סלאם (טניס)|גראנד סלאם]]
* אליפות אוסטרליה הפתוחה - ננסי בולטון ()
* אליפות צרפת הפתוחה - שירלי פריי ()
* וימבלדון - דוריס הארט ()
* אליפות ארצות הברית הפתוחה - מורין קונולי ()

### הטניסאים שזכו בטורנירי ה[[גראנד סלאם (טניס)|גראנד סלאם]]
* אליפות אוסטרליה הפתוחה - דיק סוויט () 
* אליפות צרפת הפתוחה - ירוסלב דרובני ()
* וימבלדון - דיק סוויט ()
* אליפות ארצות הברית הפתוחה - פרנק סג'מן ()

### [[גביע דייוויס]]

*  נבחרת אוסטרליה () זכתה בגביע דייוויס לאחר ניצחון 2-3 על נבחרת ארצות הברית ().

## [[כדורגל]]
### כדורגל לפי מדינות
#### [[כדורגל באיטליה|איטליה]]
* מילאן זוכה בסקודטו.
* גביע האיטלקי -תחרות לא נערכה.

#### [[כדורגל באנגליה|אנגליה]]
* אליפות אנגליה -  טוטנהאם הוטספר זוכה באליפות.
* גביע ה-FA - ניוקאסל יונייטד זוכה בגביע.

#### [[כדורגל בארגנטינה|ארגנטינה]]
* ראסינג קלוב זוכה באליפות.

#### [[כדורגל בברזיל|ברזיל]]
בשל גודלה של ברזיל, אליפויות נערכו על בסיס אזורי.
* אליפות סאו פאולו בכדורגל - קורינתיאנס זוכה בתחרות
* אליפות ריו דה ז'ניירו בכדורגל -פלומיננסה זוכה באליפות

#### [[כדורגל בגרמניה|גרמניה]]
* פ.צ. קייזרסלאוטרן זוכה באליפות גרמניה.

#### [[כדורגל בישראל|ישראל]]
תחרויות ליגת העל בכדורגל לא נערכו

#### [[כדורגל בספרד|ספרד]]
* אתלטיקו מדריד זוכה באליפות ספרד
* ברצלונה זוכה בקופה דל גנרליסימו

## [[כדורסל]]
### תחרויות בינלאומיות
#### [[אליפות אירופה בכדורסל 1951|אליפות אירופה]]
נבחרת ברית המועצות () זוכה באליפות.

### כדורסל לפי מדינות
#### איטליה
* ליגת העל האיטלקית בכדורסל - אולימפיה מילאנו זוכה באליפות.

#### ארצות הברית
* רוצ'סטר רויאלס ניצחה ב-NBA (ראה עונת 1950/1951 ב-NBA).

#### ברית המועצות
* אליפות ברית המועצות בכדורסל גברים -ז'לגיריס קובנה זוכה באליפות.

#### יוגוסלביה
* הליגה היוגוסלבית בכדורסל - הכוכב האדום בלגרד זוכה באליפות.

## [[מרוץ מכוניות]]
* פורמולה 1 - הסתיימה העונה שכללה 8 מרוצים. חואן מנואל פנג'יו () עם מכונית מתוצרת אלפא רומיאו זכה באליפות.

## [[פוטבול]]
### [[NFL]]
לוס אנג'לס ראמס מנצחת את קליבלנד בראונס 17-24 באליפות ה-NFL במשחק שנערך בלוס אנג'לס.

## [[שחייה]]
### שיאי עולם
#### שחייניות

#### שחיינים

## אירועים עם ענפי ספורט מרובים
* המשחקים הפאן-אמריקאיים הראשונים נערכו בבואנוס איירס, ארגנטינה.

## קישורים חיצוניים

*
ספורט
מחוז קרלו

**מחוז קרלו** (באנגלית: **County Carlow**, באירית: **Contae Cheatharlach**) הוא מחוז בדרום-מזרח אירלנד, הנקרא על שם העיר קרלו. המחוז שוכן בפרובינציית לנסטר, והוא גובל בחמישה מחוזות של אירלנד: בדרום מערב במחוז קילקני, בצפון מערב במחוז ליש, בצפון במחוז קילדייר, בצפון מזרח במחוז ויקלו ובדרום מזרח במחוז וקספורד. נכון לשנת 2011, אוכלוסיית המחוז מונה כ-54,612 תושבים.

המחוז הפך לנפרד בתחילת המאה ה-14. באותו הזמן הוא היה גדול יותר מהיום, וכלל גם את חלקו הדרומי של מחוז ויקלו. שטחים אלו נשארו בבעלות המחוז עד לסכסוך שנוצר בין שליטי המחוז לשליטי מחוז ויקלו, אשר לבסוף ניצחו בסכסוך וקיבלו אליהם את השטחים בתחילת המאה ה-17.

## קישורים חיצוניים

* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:לנסטר
קרלו
מושיקו צדקה

**משה "מושיקו" צדקה** (נולד בשנת 1982), הוא ספורטאי ישראלי, המתחרה בסקי מים בכבלים. הוא אלוף העולם בקרב רב לשנת 2010.

## ביוגרפיה
צדקה מתגורר בכפר שלם והחל להתאמן בסקי מים בכבלים בהיותו בן 8 בפארק מנחם בגין.

### 2005
#### אלוף אירופה
באליפות אירופה בסקי מים בכבלים שנערכה בשנת 2005 זכה צדקה במדליית זהב.

### 2006
#### סגן אלוף העולם
באליפות העולם שנערכה בשלוס דרנקרן בגרמניה בשנת 2006 זכה צדקה במדליית כסף.

### 2007
באליפות אירופה שנערכה בגרמניה בספטמבר 2007 זכה צדקה בשתי מדליות, כסף וארד. מדליית כסף בקרב רב ומדליית ארד בסלאלום. באליפות הוא שיפר את השיא האירופי בפעלולים (טריקס), קבע שיא אישי בסלאלום ושיא אישי בקפיצות בלא פחות מ-8 מטר תוצאה שהביאה אותו למרחק של 2 מטר מהשיא העולמי.

### 2009
#### אלוף ישראל
באליפות ישראל שנערכה באוקטובר 2009 זכה צדקה במדליית זהב בסקי מים בכבלים בקרב רב, לפני אור שניוק ונדב אטיב. הוא ניצח בכל שלושת התרגילים: פעלולים (טריקס), קפיצות וסלאלום, שבו שבר את השיא הישראלי וגם קבע את תוצאת השנה בעולם.

### 2010
#### אלוף עולם
באליפות העולם שנערכה בתל אביב באוקטובר 2010 זכה צדקה ב-3 מדליות, אחת מכל סוג:
*מדליית זהב בסקי מים בכבלים בקרב רב, לפני ניקיטה פאפאקול וסיאריי בושין, שניהם מבלארוס
*מדליית כסף בקפיצות, אחרי מנפרד הינטרינגר מאוסטריה ולפני רובין זנגה מגרמניה
*מדליית ארד בסלאלום, אחרי אור שניוק מישראל ואלוף העולם היוצא סימון הרמן מגרמניה
בנוסף סיים במקום שביעי בפעלולים.

### 2011
במהלך אימון שנערך באוגוסט 2011 נפצע צדקה בברכו וקרע את הרצועה הצולבת האחורית. בעקבות הפציעה הוא החמיץ את אליפות אירופה.

### 2022
ב-17 ביולי זכה צדקה במקום הראשון בסלאלום בוגרים באליפות הולנד הפתוחה.
## תארים והישגים
* בשנת 2007 זכה צדקה בתואר ספורטאי השנה בעולם בסקי מים בכבלים

## קישורים חיצוניים
* ספורטאי השנה בעולם סקי-מים הוא שלנו !, באתר *אדרנלין - מגזין ספורט אתגרי* 20 בדצמבר 2007
* 

## הערות שוליים

קטגוריה:גולשי סקי מים ישראלים
קטגוריה:אלופי עולם ישראלים
קטגוריה:בוגרי תיכון עירוני א' (תל אביב)
קטגוריה:כפר שלם: אישים
קטגוריה:ישראלים שנולדו ב-1982
האוניברסיטה הבין-לאומית לעסקים ומשפטים

**האוניברסיטה הבין-לאומית לעסקים ומשפטים** (ידועה יותר בשמה האנגלי **IUBL - International University of Business and Law**) היא אוניברסיטה פרטית הממוקמת בעיר חרסון אשר באוקראינה. תארים מהאוניברסיטה האוקראינית הזו אינם מוכרים בישראל מפני שהיא מאפשרת רכישת תארים בהתכתבות ולמעשה פועלת כבית חרושת לתארים.

## לימודים
האוניברסיטה מאפשרת לתלמידיה לרכוש תארים במגוון רחב של תחומים כגון משפטים, מנהל עסקים, חשבונאות, מדעי הטבע, יחסים בינלאומיים, כלכלה ומחשבים. האוניברסיטה מפעילה מסלולים לתואר ראשון, לתואר שני ולדוקטורט. האוניברסיטה מאפשרת לתלמידיה לרכוש תארים אלו בהתכתבות.

דרישת הקבלה לתואר הראשון היא תעודת סיום תיכון. האוניברסיטה מכירה בתעודות סיום תיכון ממגוון מדינות בעולם, כולל ממדינות מפותחות כגון ארצות הברית ובריטניה, אך גם ממדינות מתפתחות, כגון סומליה, איי סיישל וניגריה. דרישת הקבלה לסטודנטים ישראלים היא תעודת בגרות. לא קיימות דרישות קבלה אחרות לאוניברסיטה, כגון רף ממוצע בגרויות, בחינה פסיכומטרית או מבחן קבלה.

## דירוג אקדמי והכרה
האוניברסיטה אינה מופיעה ברשימות הדירוגים של גופי דירוג האוניברסיטאות המובילים כגון דירוג שאנגחאי, דירוג Times או דירוג QS.

לפי אתר המוסד, האוניברסיטה מוכרת על ידי משרד החינוך האוקראיני כמוסד להשכלה גבוהה. אולם לפי משרד החינוך היא לא מוכרת גם באוקראינה
על אף טענות של גופים שונים בישראל המשווקים תארים של אוניברסיטה זו, אוניברסיטת IUBL אינה מוסד מוכר בישראל או בקליפורניה.

ההכרה האקדמית בתארים שמעניקה האוניברסיטה משתנה ממדינה למדינה בהתאם לחוק המקומי. ככלל בישראל אין הכרה אוטומטית בתארים מחוץ לארץ וההכרה בהם תלויה, בין השאר, באיכות תוכנית הלימודים. אולם דרישה בסיסית להכרה בתואר כזה הוא שהמוסד שהנפיק אותו יהיה מוכר על ידי הרשויות המוסמכות בארץ המוצא, וזה לא המצב ל־IUBL. הכרה בתארים מאוניברסיטת IUBL, וככלל בתארים מאוניברסיטאות באוקראינה, במדינות מחוץ לאוקראינה היא מורכבת כיוון שמערכת ההשכלה הגבוהה באוקראינה לא מקיימת סטנדרט אחיד אשר מאפשר להשוות בין תארים מאוניברסיטאות שונות בתוך אוקראינה וכן בין אוניברסיטאות באוקראינה ומחוצה לה.

בשנת 2015 נטען באתר האוניברסיטה שחברות ב-IAU, ארגון האוניברסיטאות העולמי מטעם ארגון אונסק"ו מקנה לאוניברסיטה הכרה בינלאומית בתאריה. עם זאת, נכון לשנת 2015, אוניברסיטת IUBL אינה חברה בארגון זה של אונסק"ו. התאחדות האוניברסיטאות הבינלאומית היא ארגון לשיתוף פעולה בין מוסדות אקדמיים שאינו עוסק בהכרה של מוסדות אקדמיים, והחברות בו היא וולונטרית. בארגון חברות כ-620 אוניברסיטאות, רובן ממדינות מתפתחות באפריקה, אסיה ומזרח אירופה.

## פעילות בישראל
בישראל קיימים ארגונים שונים המציעים תארים בהתכתבות של אוניברסיטת IUBL.
בשנת 2015 פורסמו חשדות לגבי איכות הלימודים האקדמיים באוניברסיטת IUBL, והיותה בית חרושת לתארים.

משרד החינוך פרסם אזהרה לציבור בדבר תארים מאוניברסיטת IUBL. ממידע שהתקבל במשרד, וממידע שהתקבל ממשרד החינוך האוקראיני, עולה כי הדיפלומה המונפקת לבוגרי תוכנית לתארים ראשון, שני ושלישי ממוסד זה, אשר נלמדה באמצעות שלוחה בישראל, אינם מאושרים על ידי הרשויות המוסמכות באוקראינה. על כן, לא ניתן להגיש בקשה להכרה בתארים אלו למשרד החינוך הישראלי. הכרה בתארים אשר נלמדו בהתכתבות ישירות מול האוניברסיטה באוקראינה, ולא דרך שלוחותיה בישראל, תיתכן במידה ותעבור את הבדיקה הפרטנית אשר מתבצעת במשרד החינוך לכל בקשה להכרה בתואר מחוץ לארץ. חה״כ ניסים ואטורי הנו בוגר האוניברסיטה.

## קישורים חיצוניים
* 
* 

## הערות שוליים

קטגוריה:אוקראינה: אוניברסיטאות ומכללות
קטגוריה:חרסון
רודה קלוג

**רודה קֶלוֹג** (באנגלית: **Rhoda Kellogg**; 1898–1987) הייתה אשת חינוך ופסיכולוגית ילדים אמריקאית, שנודעה בשל מחקריה על התפתחות ציורי ילדים ואבחון על פיהם, ובשל פעילותה הפמיניסטית בתחום זכויות נשים וחינוך ילדים.

## ביוגרפיה
קלוג נולדה למשפחה שמרנית ממיניאפוליס. היא החלה ללמוד הוראה באוניברסיטת מינסוטה ב-1916, שם הצטרפה למאבק הסופרג'יסטיות לזכות הצבעה לנשים. ב-1919, בעקבות ביקור בוושינגטון די. סי. במסגרת פעילותה, בו נכלאה למספר ימים ולמדה מהאנשים שפגשה על הפגיעה המשמעותית בזכויות נשים, החליטה להמשיך ללימודים גבוהים בחינוך באוניברסיטת קולומביה. 

לאחר כן עברה קלוג להתגורר בסן פרנסיסקו, שם הקימה עם מספר אנשי חינוך את "אגודת גני הילדים שער הזהב", שנועדה לבדוק שיטות חינוך שונות ולקדם את החינוך לגיל הרך. בנוסף הקימה את "בית הספר שער הזהב" לגיל הרך, וניהלה אותו עד 1970. במקביל כתבה ספרים והרצתה בתחום החינוך בכנסים ובאוניברסיטאות, וניהלה פעילות ציבורית בתחום החינוך לגיל הרך בסקרמנטו ובוושינגטון. בין השאר טענה כי החינוך בגיל הרך מתחיל בבית, וכי תינוקות ופעוטות זקוקים גם לאבותיהם ולא רק לאמהותיהם כשותפים פעילים בגידולם וחינוכם, וכדמויות קרובות אליהם. בנוסף כתבה מדריך לגני ילדים, וטענה כי יש לנהוג בפעוטות וילדים בכבוד ובאהבה במסגרות החינוכיות שלהם. כן הצביעה על כך שכאשר הממשל הזדקק לאמהות במקומות העבודה במהלך מלחמת העולם הראשונה והשנייה, נפתחו עבור ילדיהן גני ילדים רבים, אך אלו נסגרו כאשר הסתיימה המלחמה וכבר לא נדרשו לאמהות עובדות; בפעילותה הציבורית טענה כי נדרשת הכרה קבועה של הממשל בצרכיהם החינוכיים של הילדים.

ב-1967 פורסם לראשונה ארכיון רחב היקף של כ-8,000 ציורים של ילדים בגילאי 24-40 חודשים, מתוך כמיליון ציורים שאספה קלוג ומיינה מכ-30 תרבויות, משנת 1948 עד 1966 (Rhoda Kellogg Child Art Collection). על פי הציורים שבדקה קלוג לאורך השנים, היא הסיקה כי קיים מכנה משותף אוניברסלי רחב לכלל הציורים, ללא קשר לסביבה בה גדלו הילדים. היא תיארה רצף התפתחותי של התקדמות במורכבות הציורים, הקשור לרצף שלבי ההתפתחות הפיזיולוגיים, השכליים והרגשיים של הילדים; למשל, היא קישרה בין התפתחות הילדים לבין מאפיינים כגון איכות הקו בציורים, שימוש בסמלים, תפיסת עומק וקומפוזיציה. על בסיס הקשר בין גורמים אלו ואחרים נבנו בהמשך אבחונים שונים של ילדים דרך ציוריהם. במחקריה התבססה על רעיונות מתחום פסיכולוגיית הגשטלט.

## קישורים חיצוניים
* Rhoda Kellogg Child Art Collection
* רודה קלוג, מבוא לאוסף ציורי הילדים
* ציורי הילדים באוסף רודה קלוג, ממוינים לפי קטגוריות

* "Rhoda Kellogg (1898–1987)," in: Katherine H. Adams and Michael L. Keene, *After the Vote Was Won: The Later Achievements of Fifteen Suffragists*, Jefferson, NC: McFarland & Co., 2010, pp. 49-57


## הערות שוליים

קטגוריה:אמריקאים ילידי מינסוטה
קטגוריה:מיניאפוליס: אישים
קטגוריה:פסיכולוגיות אמריקאיות
קטגוריה:פסיכולוגים אמריקאים
קטגוריה:אנשי חינוך אמריקאים
קטגוריה:פמיניסטיות אמריקאיות
קטגוריה:פמיניסטים אמריקאים
קטגוריה:פסיכולוגיות התפתחותיות
קטגוריה:פסיכולוגים התפתחותיים
קטגוריה:סופרג'יסטיות אמריקאיות
קטגוריה:בוגרות אוניברסיטת קולומביה
קטגוריה:בוגרי אוניברסיטת קולומביה
קטגוריה:אמריקאיות שנולדו ב-1898
קטגוריה:אמריקאים שנולדו ב-1898
קטגוריה:אמריקאיות שנפטרו ב-1987
קטגוריה:אמריקאים שנפטרו ב-1987
מונה יול

**מונה יול** (בנורווגית: **Mona Juul**; נולדה ב-10 באפריל 1959) היא אשת משרד החוץ הנורווגי ובעבר פוליטיקאית של מפלגת הלייבור הנורווגית.

## ביוגרפיה
יול נולדה בכפר ספארבו (Sparbu), שנכלל מאז 1964 בתחום המוניציפלי של העיר סטיינשר (Steinkjer) שבנורווגיה. היא למדה מדע המדינה.

יחד עם בעלה טֶריֶה רד-לארסן מילאה תפקיד מרכזי במשא ומתן החשאי שהוביל לחתימת הסכמי אוסלו בין ישראל לארגון לשחרור פלסטין ב-13 בספטמבר 1993 בוושינגטון. יול ושאר אנשי צוות הסיוע למשא ומתן באוסלו התמקדו בסכסוך בין ישראל לאש"ף, בידיעה שהסכם שלום חייב להיות מושג על ידי היריבים עצמם, ושקבוצה מתווכת חיונית ליצירת התנאים המתאימים למשא ומתן.

יול מונתה למזכירת המדינה במשרד החוץ הנורווגי בממשלתו הראשונה של ינס סטולטנברג מ-2000 עד 2001. משנת 2001 עד שנת 2004 היא כיהנה כשגרירת נורווגיה בישראל.

בשנת 2002 נפתחה נגד יול חקירה בנורווגיה בחשד שקיבלה, יחד עם בעלה טריה לארסן, בעת היותה השגרירה בישראל, שוחד כספי בסך 100,000 דולר מ"מרכז פרס לשלום", וזאת, לפי החשד, כעמלה תמורת סיועה להעברת סכומים בסך 1.361 מיליון דולר ממשרד החוץ הנורווגי למרכז פרס לשלום בין השנים 1997 ועד 2002.

מ-2005 עד 2010 שימשה כסגנית המנהל ושגרירה במשלחת הנורווגית למרכז האו"ם בניו יורק. ב-2014 מונתה לשגרירת ב וב-2019 לשגרירת נורווגיה ב.

## קישורים חיצוניים

## הערות שוליים

קטגוריה:פוליטיקאיות נורווגיות
קטגוריה:שגרירים בישראל
קטגוריה:שגרירים בממלכה המאוחדת
קטגוריה:שגרירים באו"ם
קטגוריה:שגרירי נורווגיה
קטגוריה:שגרירות
קטגוריה:הסכמי אוסלו: אישים
קטגוריה:נורווגיות שנולדו ב-1959
קטגוריה:נורווגים שנולדו ב-1959
אוניברסיטת יורק (ארצות הברית)

**אוניברסיטת יורק שבארצות הברית** (**York University LLC**) היא אוניברסיטה פרטית הרשומה כחברה בע"מ בעיר הונולולו אשר בהוואי, ארצות הברית. בעבר, הייתה האוניברסיטה רשומה באזורים אחרים בארצות הברית כגון קליפורניה, ניו יורק ואלבמה.

היא אינה קשורה לאוניברסיטת יורק שבקנדה או לאוניברסיטת יורק שבבריטניה.

## לימודים
האוניברסיטה מאפשרת לתלמידיה לרכוש תואר ראשון ושני במנהל עסקים ודוקטורט. האוניברסיטה מאפשרת לתלמידיה לרכוש תארים אלו בהתכתבות.

דרישת הקבלה לתואר הראשון היא תעודת סיום תיכון. דרישת הקבלה לסטודנטים ישראלים היא סיום תעודת בגרות. לא קיימות דרישות קבלה אחרות לאוניברסיטה, כגון רף ממוצע בגרויות, מבחן פסיכומטרי או מבחן קבלה.

## דירוג אקדמי והכרה
האוניברסיטה לא נמנית ברשימות הדירוגים גופי דירוג האוניברסיטאות המובילים כגון דירוג שאנגחאי, דירוג Times או דירוג דירוג QS.

האוניברסיטה אינה מוכרת על ידי משרד החינוך האמריקאי כמוסד להשכלה גבוהה. כמו כן, היא אינה מוכרת כמוסד להשכלה גבוהה בישראל על ידי המועצה להשכלה גבוהה.

ההכרה האקדמית בתארים שמעניקה האוניברסיטה משתנה ממדינה למדינה בהתאם לחוק המקומי. בישראל, התהליך להכרה בתארים מחוץ לארץ, ובהם לתארים מאוניברסיטת יורק ארצות הברית, הוא פרטני ומבצע על ידי הגף להערכת תארים במשרד החינוך. הגף מבצע הערכה פרטנית לכל בקשה, ומתחשב בין היתר באיכות תוכנית הלימודים, איכות עבודת הגמר ואיכות ההוראה במידה ונעשתה בהתכתבות.

בשנת 2015, נטען באתר האוניברסיטה שחברות ב-IAU, ארגון האוניברסיטאות העולמי מטעם ארגון אונסק"ו מקנה לאוניברסיטה הכרה בין-לאמית בתאריה. עם זאת, נכון לשנת 2015, אוניברסיטת יורק ארצות הברית אינה חברה בארגון זה של אונסק"ו. אוניברסיטת יורק שבקנדה אמנם חברה בהתאחדות זו, אך היא אינה קשורה לאוניברסיטת יורק ארצות הברית. התאחדות האוניברסיטאות הבינלאומית היא ארגון לשיתוף פעולה בין מוסדות אקדמיים שאינו עוסק בהכרה של מוסדות אקדמיים, והחברות בו היא וולנטרית. בארגון חברות כ-620 אוניברסיטאות, רובן ממדינות מתפתחות באפריקה, אסיה ומזרח אירופה.

## פעילות בישראל
בישראל קיימים ארגונים שונים המציעים תארים בהתכתבות של אוניברסיטת יורק ארצות הברית.

בשנת 2015, עלו חשדות לגבי איכות הלימודים האקדמיים באוניברסיטת יורק ארצות הברית, והיותה בית חרושת לתארים. בין היתר, נטען שנציגיה של האוניברסיטה בישראל מציעים דוקטורט בשלושה חודשים, תואר ראשון בקוסמטיקה, או מסלול לד"ר גם בלי תואר ראשון. באותה שנה העניק מכון ז'בוטינסקי פרס לפעיל הליכוד דניאל גלילי, על דוקטורט שהגיש במסגרת לימודיו באוניברסיטה.

## קישורים חיצוניים

* ליאת בר סתו, גיא ליברמן, תחקיר אוניברסיטת יורק, ידיעות אחרונות, 2015, באתר Scribd.

## הערות שוליים

יורק
קטגוריה:הוואי: חינוך
מרווין ויליאמס

**מרווין גיי ויליאמס הבן** (באנגלית: **.Marvin Gaye Williams, Jr**; נולד ב-19 ביוני 1986) הוא כדורסלן עבר אמריקאי, אשר שיחק בליגת ה-NBA בין השנים 2005–2020, בעמדות הסמול פורוורד והפאוור פורוורד. כשחקן, ויליאמס לא התבלט באף תחום מסוים, ומעלתו הייתה בתרומתו הסולידית והעקבית בתחומים שונים של המשחק בשני צידי המגרש.

## נעורים ומכללות
ויליאמס נולד וגדל בעיר ברמרטון שבוושינגטון. כבר בנעוריו הפגין את כישוריו בקבוצת "תיכון ברמרטון", כשהעמיד בשנתו האחרונה בתיכון ממוצעים של 28.7 נקודות, 15.5 ריבאונדים, 5 אסיסטים ו-5 חסימות למשחק. בסיום עונה זו הוזמן להשתתף במשחק מקדונלד'ס אול-אמריקן היוקרתי.

לאחר לימודיו התיכוניים בחר ויליאמס ללמוד באוניברסיטת קרוליינה הצפונית בצ'אפל היל. בעונתו היחידה במכללה, 2004/2005, עזר לקבוצת ה"טאר הילס" לזכות באליפות ליגת המכללות, לראשונה מאז 1993. באותה עונה שימש ויליאמס כמחליף הראשון שעולה מהספסל, ותרם 11.3 נקודות ו-6.6 ריבאונדים למשחק.

## קריירה ב-NBA
### אטלנטה הוקס
ויליאמס נבחר בבחירה השנייה בדראפט 2005 על ידי קבוצת אטלנטה הוקס. בכך היה ויליאמס הראשון מבין ארבעה שחקני אוניברסיטת קרוליינה הצפונית שנבחרו בבחירות ה, יחד עם ריימונד פלטון (בחירה חמישית), שון מיי (בחירה 13) ורשאד מקנטס (בחירה 14). בסיום עונתו הראשונה ב-NBA נבחר לחמישיית הרוקיז השנייה של העונה, לאחר שהעמיד ממוצעים של 8.5 נקודות ו-4.8 ריבאונדים למשחק כשחקן ספסל. בעונתו השנייה הפך ויליאמס לשחקן חמישייה קבוע באטלנטה, ושיפר את תפוקתו לממוצע של 13.1 נקודות למשחק.

בסיום עונת  חתם ויליאמס על חוזה חדש בקבוצה ל-5 עונות נוספות עבור 37.5 מיליון דולר. ב-7 עונותיו כשחקן ההוקס שיפרה הקבוצה את מאזנה באופן עקבי, אך הישג השיא שלה בתקופה זו היה העפלה לסיבוב השני של הפלייאוף (עונות -).

### יוטה ג'אז
ב-11 ביולי 2012 נשלח ויליאמס בטרייד ליוטה ג'אז בתמורה לגארד דווין האריס, ושיחק בקבוצה במשך שנתיים, עד סיום חוזהו.

### שארלוט הורנטס
ב-21 ביולי 2014 חתם ויליאמס כשחקן חופשי בשארלוט הורנטס על חוזה לשנתיים עבור 14 מיליון דולר. לקראת עונת  חתם על הארכת חוזה בהורנטס ל-4 עונות נוספות עבור כ-54.5 מיליון דולר. ב-8 בפברואר 2020, לאחר כ-5 עונות וחצי בשארלוט, שוחרר ויליאמס מהקבוצה.

### מילווקי באקס
יומיים לאחר שחרורו מההורנטס חתם ויליאמס במילווקי באקס על חוזה עד לסיום עונת . לאחר הדחתה של מילווקי מהפלייאוף בשלב חצי גמר המזרח, הודיע ויליאמס על פרישתו ממשחק, בגיל 34.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי מדינת וושינגטון
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת קרוליינה הצפונית בצ'אפל היל
קטגוריה:כדורסלני אטלנטה הוקס
קטגוריה:כדורסלני יוטה ג'אז
קטגוריה:כדורסלני שארלוט הורנטס
קטגוריה:כדורסלני מילווקי באקס
קטגוריה:בחירות דראפט של אטלנטה הוקס
קטגוריה:מדינת וושינגטון: כדורסלנים
קטגוריה:אמריקאים שנולדו ב-1986
אדפולוגיה

**אֵדָפוֹלוֹגְיָה** (ביוונית: ἔδαφος, אֵדָפוֹס, "אדמה", + -λογία, ־לוגיה) היא תחום מחקר מדעי העוסק בהבנת יחסי הגומלין שבין הקרקע ובין האורגניזמים החיים בה ועליה, ובמיוחד השפעתה על הצומח. הוא אחד משני ענפים עיקריים של מדעי הקרקע (יחד עם פדולוגיה העוסקת בלימוד קרקעות בסביבתן הטבעית, דרכי היווצרותן והתפתחותן).

## היסטוריה
קסנופון (431–355 לפנה״ס), וקאטו (234–149 לפנה״ס), היו אדפולוגים מוקדמים. קסנופון ציין את ההשפעה מועילה של קלטור האדמה על היבול. קאטו כתב את ספרו "על החקלאות" (De Agricultura) שהמליץ עיבוד קרקע, מחזור זרעים ועוד.

יאן בפטיסט ואן הלמונט (1577–1644) ביצע ניסוי מפורסם בו הוא גידל עץ ערבה בכלי שהכיל כמות שקולה של קרקע וסיפק לו רק מי גשם במשך כחמש שנים. המשקל שנוסף לעץ בזמן גדילתו היה גדול בהרבה מן הירידה במשקל של הקרקע. מכך הוא הסיק כי הערבה הייתה עשוי מים. למרות שהמסקנה נכונה רק בחלקה, הניסוי שלו הצית מחדש עניין באדפולוגיה.

## לקריאה נוספת
* בנין, ע. [ער.] / זינגר, א. / חן, י. / להב, נ. / נברוט, י. / עמיאל, א. / רביץ, א. / שקד, ד, **פרקים נבחרים בתורת הקרקע**, המחלקה למדע הקרקע והמים האוניברסיטה העברית בירושלים - הפקולטה לחקלאות ברחובות, תשל"ז
* יעלון, דן, **פרקים בתורת הקרקע**, 1966

## קישורים חיצוניים

## הערות שוליים

קטגוריה:גאולוגיה
כיסא נדנדה

200px|ממוזער|שמאל|כורסה מתנדנדת טיפוסית
200px|ממוזער|שמאל|כורסה מתנדנדת עם צירי נדנוד פנימיים
**כיסא נדנדה** או **כורסה מתנדנדת** הוא רהיט לבית או לגינה, שדומה לכיסא או לכורסה, שיכול להתנדנד ויש לו מגע בקרקע (להבדיל מנדנדה תלויה). 

כרהיט לבית, על פי רוב, בסיסו של כיסא הנדנדה מורכב משתי קשתות, שכל אחת מהן מחברת שתיים מרגלי הכיסא - אחת לשתי הרגליים הימניות ואחת לשתי השמאליות. אולם, קיימים גם כיסאות נדנדה עם בסיס קבוע על הרצפה, שמחובר בצירים אל גוף הכיסא, כך שהנידנוד מושג בתנועה סביב צירים אלו. כרהיט לגן, כיסא הנדנדה מקובע לרוב לקרקע בקפיץ חזק.

ישנם כיסאות נדנדה המעוצבים כמו סוס; הם נקראים סוס נדנדה. ישנם גם כאלו המעוצבים כחיות אחרות או ככלי רכב.

כיסאות נדנדה מקובלים לישיבה בזמן הנקת תינוק, ועבור אנשים מבוגרים העוסקים בפעילות כגון קריאה או סריגה במשך שעות רבות. במדינות ארצות הברית הדרומיות נפוץ כיסא הנדנדה במרפסות הכניסה לבתים.

## קישורים חיצוניים

נדנדה
קטגוריה:צעצועים
קטגוריה:נדנדות
מוזיאון סולימאניה

ממוזער|אחד משני האולמות הגדולים במוזיאון
ממוזער|האולם ששופץ בעזרת אונסק"ו. נפתח לציבור במרץ 2013 וכולל את הממצאים הייחודיים של המוזיאון.
200px|ממוזער|שמאל|לוח 5 של עלילות גילגמש. מאוסף המוזיאון
**מוזיאון סולימאניה **(בכורדית: **مۆزه‌خانه‌ی سلێمانی**; בערבית: **متحف السليمانية**, בתעתיק מדויק: **מתחף אלסלימאניה**) הוא מוזיאון לארכאולוגיה השוכן בעיר סולימאניה בכורדיסטן העיראקית. המוזיאון הוא השני בגודלו בעיראק מבחינת תכולה, לאחר המוזיאון הלאומי של עיראק השוכן בבגדאד. אוסף המוזיאון כולל ממצאים מהתקופה הפרהיסטורית ועד לתקופה העות'מאנית.

## היסטוריה
המוזיאון נפתח ב-14 ביולי 1961. במקור הוא שכן במבנה קטן במקום אחר. לאחר מספר שנים שטח המוזיאון לא הספיק לגודל התצוגה, ובשנת 1979 נרכש מבנה גדול יותר ברחוב סלים. המבנה הוא בעל קומה אחת ושטחו הכולל הוא 6,000 מטר מרובע. הממצאים מוצגים במספר אולמות. שני אולמות גדולים המחוברים ביניהם באולם הרצאות מרובע פתוח. בנוסף, קיים אולם קטן אשר שופץ על ידי אונסק"ו. בתקופת מלחמת איראן–עיראק, בשנים 1980–1988, המוזיאון נסגר לקהל הרחב. הוא נפתח מחדש לתקופה קצרה בשנת 1990. לאחר הפלישה העיראקית לכווית באוגוסט 1990, נסגר המוזיאון שוב. המוזיאון נפתח רשמית מחדש על ידי ג'לאל טאלבאני ב-20 באוגוסט 2000. באותה עת היה טאלבאני המזכיר הכללי של "האיחוד הפטריוטי של כורדיסטן".

### לאחר 2003
לאחר פלישת ארצות הברית במסגרת מלחמת עיראק בשנת 2003, נבזז המוזיאון הלאומי של עיראק. מוזיאון סולימאניה סייע בהחזרת ממצאים שנבזזו על ידי רכישתם מהמבריחים. צעד שנחשב שנוי במחלוקת.

### שיתוף פעולה עם אונסק"ו
החל משנת 2011, המוזיאון מקיים שיתוף פעולה עם ארגון אונסק"ו של האו"ם במטרה לפתח ולשקם את המוזיאון ולהרחיב את המבנה. האולם שעבר שיפוץ נפתח בטקס במרץ 2013.

## הממצאים
הממצאים במוזיאון מוצגים לפי סדר כרונולוגי והם כוללים ממצאים מהתקופות הפרהיסטוריות, תקופת חסונה (Hassuna; ), תרבות חלף  תקופת עובייד, ארך, תקופת אור 3 ותקופות מאוחרות יותר כולל התקופה ההלניסטית, האימפריה הפרתית, האימפריה הסאסאנית, כולל התקופה המוסלמית עד שושלת באבאן (Baban).

אחד הממצאים החדשים במוזיאון הוא לוח 5 של עלילות גילגמש. פריט זה היה אחד מתוך 80 פריטים שנרכשו בשנת 2011 ממבריחים שמקורם לא היה ידוע. הלוח נרכש במחיר של 800 דולר. פרופ' אל-ראווי (Al-Rawi) שאיתר את הפריט ניקה אותו בזהירות רבה. שלושת החלקים התאימו אחד לשני. הוא זיהה שמדובר בלוח הכולל את עלילות גילגמש.

## קישורים חיצוניים

* 
* [אתר מוזיאון סולימאניה](https://web.archive.org/web/20160304144819/http://slemanimuseum.org/museum/index.php?option=com_content&task=view&id=45&Itemid=73#myGallery1-picture(9))
* Sulaymaniyah Museum Opens its Renovated Halls באתר Iraq-business news
* What a Sensation at the Sulaymaniyah Museum, Iraq! באתר Ancient History, נובמבר 2014

## הערות שוליים

קטגוריה:עיראק: תרבות
קטגוריה:כורדיסטן העיראקית
סולימאניה
ליקה קיריצה

**ליקה קיריצה**, בשמו בלידה **לייבו ליקה אברמוביץ**' (ברומנית: **Lică Chiriță** – **Leibu Lică Abramovici**; 22 ביולי 1898, מוינשט – 1956) היה פעיל קומוניסטי יהודי ברומניה, ממנהיגי הוועד הדמוקרטי היהודי.

## ביוגרפיה
ספר במקצועו, ליקה קיריצה, עמד בשנים 1944–1945 בראש "הוועד האנטיפשיסטי היהודי" שהפך בשנת 1945 לוועד הדמוקרטי היהודי ברומניה, ארגון ששימש לכלי המפלגה הקומוניסטית ברומניה לצורכי תעמולה ומאבק בציונות ובתודעה הלאומית ברחוב היהודי. ב-25 ביוני 1945 באספה באולם "טומיס" בבוקרשט נבחר יחד עם הצייר מקס הרמן מקסי בראש הוועד הדמוקרטי היהודי. ב-5 באוקטובר 1945 השתתף קיריצה בישיבת הוועד המרכזי של המפלגה הקומוניסטית בנוגע לבעיה הלאומית, שבה גינו ואסילה לוקה וגיזלה ואש בחריפות את הציונות ואף את האוכלוסייה היהודית ניצולת השואה על "ניצול הפועלים הרומנים" ועל גישה "פשיסטית", הדומה לזו של הלגיונרים בעבר. באותה הזדמנות ניסה קיריצה להציג גישה אסטרטגית פייסנית וטען שניתן למשוך יהודים ציונים לשורות הוועד הדמוקרטי היהודי לטובת קידום מדיניות המפלגה הקומוניסטית, אך דבריו נדחו בתוקף.

קיריצה המשיך להיות בשנים הבאות 1945–1946 חבר בהנהגת הוועד הדמוקרטי היהודי. אחר כך עבד במנגנון האקדמיה הרומנית (אז אקדמיית הרפובליקה העממית הרומנית). אחרי מותו בשנת 1956 גופתו נשרפה לפי צוואתו במשרפת "צ'נושה" בבוקרשט.

בשנת 1949 זכה לעיטור המסדר "הגנת המולדת" (Apărarea Patriei) דרגה ג.

## לקריאה נוספת

* Teșu Solomovici - *Istoria evreilor din România* vol.II Editura Teșu, București 2007 
* Alexandru Șafran - *Un tăciune smuls flăcărilor*, Editura Hasefer, București pp.1996 188-189


## קישורים חיצוניים
* 
* Theodor Wexler,Mihaela Popov Viitorul poporului evreu, varianta comunista, באתר memoria.ro לפי כתב העת Magazinul istoric 2001
* רשימת הרומנים המפורסמים שציוו את גופותיהם לשריפה במשרפה - בעיתון פרו-אלבה - 2015

## הערות שוליים

קטגוריה:קומוניסטים יהודים
קטגוריה:פוליטיקאים יהודים רומנים
קטגוריה:יהודים שגווייתם נשרפה
קטגוריה:רומנים שנולדו ב-1898
קטגוריה:רומנים שנפטרו ב-1956